CELEX: 62011CA0576
Language: et
Date: 2013-11-28 00:00:00
Title: Kohtuasi C-576/11: Euroopa Kohtu (esimene koda) 28. novembri 2013 . aasta otsus — Euroopa Komisjon versus Luksemburgi Suurhertsogiriik (Liikmesriigi kohustuste rikkumine — Direktiiv 91/271/EMÜ — Asulareovee puhastamine — Liikmesriigi kohustuste rikkumist tuvastav Euroopa Kohtu otsus — Täitmata jätmine — ELTL artikkel 260 — Rahalised sanktsioonid — Karistusmakse ja põhisumma määramine)

15.2.2014   
            
            
               ET
            
            
               Euroopa Liidu Teataja
            
            
               C 45/6
            
         Euroopa Kohtu (esimene koda) 28. novembri 2013. aasta otsus — Euroopa Komisjon versus Luksemburgi Suurhertsogiriik
   (Kohtuasi C-576/11) (1)
   
   (Liikmesriigi kohustuste rikkumine - Direktiiv 91/271/EMÜ - Asulareovee puhastamine - Liikmesriigi kohustuste rikkumist tuvastav Euroopa Kohtu otsus - Täitmata jätmine - ELTL artikkel 260 - Rahalised sanktsioonid - Karistusmakse ja põhisumma määramine)
   2014/C 45/11
   Kohtumenetluse keel: prantsuse
   
      Pooled
   
   
      Hageja: Euroopa Komisjon (esindajad: O. Beynet, B. Simon ja E. Manhaeve)
   
      Kostja: Luksemburgi Suurhertsogiriik (esindajad: P. Frantzen ja C. Schiltz)
   
      Kostja toetuseks menetlusse astuja: Suurbritannia ja Põhja-Iiri Ühendkuningriik (esindajad: S. Behzadi-Spencer, C. Murrell ja S. Ford)
   
      Ese
   
   Liikmesriigi kohustuste rikkumine — Euroopa Kohtu 23. novembri 2006. aasta otsuse kohtuasjas C-452/05: komisjon vs. Luksemburg, mis käsitleb nõukogu 21. mai 1991. aasta direktiivi 91/271/EMÜ asulareovee puhastamise kohta (EÜT L 135, lk 40; ELT eriväljaanne 15/02, lk 26) sätete üle võtmata jätmist, mittetäielik täitmine — Eespool viidatud direktiivi artikli 5 lõike 4 ebaõige kohaldamine
   
      Resolutsioon
   
   
               1.
            
            
               Kuna Luksemburgi Suurhertsogiriik ei ole võtnud kõiki vajalikke meetmeid, et täita 23. novembri 2006. aasta otsust kohtuasjas C-452/05: komisjon vs. Luksemburg, siis rikkus Luksemburgi Suurhertsogiriik ELTL artikli 260 lõikest 1 tulenevaid kohustusi.
            
         
               2.
            
            
               Kohustada Luksemburgi Suurhertsogiriiki maksma Euroopa Komisjoni kontole „Euroopa Liidu omavahendid” põhisumma 2 000 000 eurot.
            
         
               3.
            
            
               Juhul kui käesoleva kohtuotsuse kuulutamise päeval jätkub punktis 1 tuvastatud liikmesriigi kohustuste rikkumine, siis kohustatakse Luksemburgi Suurhertsogiriiki maksma Euroopa Komisjoni kontole „Euroopa Liidu omavahendid” karistusmakse 2 800 eurot iga eespool viidatud kohtuotsuse komisjon vs. Luksemburg täitmiseks vajalike meetmete võtmisega hilinetud päeva eest, alates käesoleva kohtuotsuse kuulutamise päevast kuni eespool viidatud kohtuotsuse komisjon vs. Luksemburg täieliku täitmiseni.
            
         
               4.
            
            
               Mõista kohtukulud välja Luksemburgi Suurhertsogiriigilt.
            
         
               5.
            
            
               Jätta Suurbritannia ja Põhja-Iiri Ühendkuningriigi kohtukulud tema enda kanda.
            
         
      (1)  ELT C 39, 11.2.2012.